मोर्कल ने समर्थन के लिए धोनी को धन्यवाद दिया  
दक्षिण अफ्रीका के ऑलराउंडर मोर्कल ने वनडे सीरीज के लिए उन्हें टीम में नहीं चुने जाने के बारे में जानकारी लेने वाले भारतीय कप्तान को धन्यवाद दिया है।
दक्षिण अफ्रीका के ऑलराउंडर एल्बी मोर्कल ने वनडे सीरीज के लिए उन्हें टीम में नहीं चुने जाने के बारे में जानकारी लेने वाले भारतीय कप्तान महेंद्र सिंह धोनी को धन्यवाद दिया है।  पूर्व सलामी बल्लेबाज एंड्रयू हडसन के अध्यक्षता वाली राष्ट्रीय चयन समिति द्वारा मोर्कल को वनडे सीरीज के लिए टीम में नहीं चुनने के बाद धोनी ने इस बायें हाथ के बल्लेबाज के बारे जानकारी ली थी। मोर्कल ने कहा, यह सुनना काफी सम्मानजनक है कि धोनी जैसी क्षमता वाला खिलाड़ी मेरे बारे में अच्छी बातें कर रहा है, लेकिन मुझे नहीं लगता कि इससे अब चयनकर्ताओं को मन बदलेगा।  मोर्कल ने कहा, टीम में नहीं चुना जाना जाहिर तौर पर निराशाजनक है, क्योंकि अब तक यह स्पष्ट नहीं है कि क्या यह विश्वकप में दक्षिण अफ्रीका की ओर से खेलने के मेरे सपने का यह अंत है।